O‘zbekistonda Demokratiya va inson huquqlari instituti tashkil etildi

2015-yil martidan O‘zbekistonda nodavlat notijorat tashkilot bo‘lmish Demokratiya va inson huquqlari instituti o‘z faoliyatini boshladi. Bu haqda xalqaro davra suhbatida Institut direktori Sayyora Xo‘jayeva ma’lum qildi, deb yozadi “Review.uz”.

2015-yil 4-iyun kuni Toshkentda “O‘zbekistonda parlament demokratiyasini rivojlantirish: milliy tajriba va xalqaro amaliyot” mavzusida xalqaro davra suhbati bo‘lib o‘tdi.
Davra suhbati doirasida Demokratiya va inson huquqlari instituti taqdimoti o‘tkazildi. Institutning maqsadi davlat hukumati, boshqaruv va jamiyatda demokratik tamoyillarni taraqqiy ettirish, inson huquqlari madaniyatini himoya qilishni targ‘ib etish va boshqalardan iboratdir.
Tadbir yakunida parlament nazoratini oshirish masalalari bo‘yicha tavsiyalar ishlab chiqildi.